આજે જયારે સવર્ણો, સમર્થો પણ અનામત મેળવવા માટે આંદોલન કરે છે, પછાત જ્ઞાતિમાં અનામતનો લાભ લઈને ઉચ્ચ સ્થાને બેસી ગયેલા લોકો પોતાની બીજી ત્રીજી પેઢીએ પણ લાભ છોડવા તૈયાર નથી, રાજકારણીઓ જાતિવાદી રાજકારણ રમ્યા કરે છે, ચારે તરફ હોળી સળગેલી છે, ખરેખર ગરીબ પછાતોને હંમેશાં પછાત રાખવામાં સ્થાપિત હિતોને રસ છે, ત્યારે ઉન્નતિ અને પ્રિયંકા પ્રજાપતિ નામની બે યુવાન છોકરીની વાત સાંભળીને લાગે છે કે હજી ઉજ્વળ ભવિષ્યની આશા છોડી દેવા જેવું નથી. સવર્ણ અને પછાત વર્ગમાં સમતા સ્થાપવાનું કામ કદાચ આવી છોકરીઓ કરશે, એ પણ કોઈ મોરચા કાઢીને નહિ, બસ પોતાના જીવનનો દાખલો આપીને.